Гай Гракх
Гай Гракх () е виден римски пълководец и политик.

Биография 
Син е на Тиберий Семпроний Гракх и на Корнелия (дъщеря на Сципион Африкански). Бил много по-темпераментен и талантлив от брат си Тиберий Гракх.

Гай Гракх е избран за трибун през 123 пр.н.е. Прокарва закони, целящи да сплотят римското общество срещу аристократите. Такива били:
 Хлебният закон (lex frumentaria) за продажба на хляб на ниски цени на бедните римски граждани;
 Закон за пътищата (lex viaria) за строителството на нови пътища, улесняващи контактите между дребните собственици на земя;
 Съдебен закон (lex jiudiciaria), според който в списъците за кандидат съдии освен сенатори могли да бъдат включвани и лица от конническото съсловие;
 Военният закон (lex militaris) облекчавал военната служба за бедните;
 Lex de coloniis deducendis разрешавал основаването на нови колонии в Южна Италия.

Тези закони трябвало да отслабят сенатската аристокрация и да дадат възможност на Тиберий Гракх да прокара най-важния си закон – lex de civitate sociis danda (Закон за даряване на римското гражданство на съюзниците в Италия).

За да отслаби влиянието на реформите на Гай Гракх и да повиши популярността си, Сенатът прокарва контрамерки: отменя арендата, която плащали гражданите на новораздадените земеделски участъци, а участъците били признати за отчуждаеми и предлага основаните колонии да са 12 (а не 4, както искал Гракх). Законът за съюзниците не бил приет, тъй като срещнал противодействието на по-голямата част от римляните. През 121 пр.н.е., след като законът и за основаване на колония на мястото на Картаген не бил приет, привържениците на Гракх започват протести. В избухналите безредици Сенатът обявява Гракх и съмишлениците му извън закона. Повечето от тях биват убити, а самият той се самоубива. Парите от конфискуването на имуществото им биват използвани за строителството на Храма на съгласието (на богинята Конкордия), целящ да затвърди тържеството на сенатската аристокрация.

Семейство 
Гай Гракх се жени се Лициния Краса Млада, втората дъщеря на Публий Лициний Крас (консул през 131 пр.н.е.) и Клавдия (Клодия), сестра на Апий Клавдий Пулхер (консул 143 пр.н.е.). Имат само една дъщеря Семпрония, която наследява имуществото на Гракхите.

Литература 
 В Успоредни животописи Плутарх описва живота на Тиберий и Гай Гракх наред с тези на Агис IV и Клеомен III. Добро представяне на тяхната дейност правят и немския историк Теодор Момзен и Ине.

Външни препратки 
 Гай Гракх, Плутарх
  от негови речи

Древноримски политици
Народни трибуни
Семпронии